Travis Barker
Travis Landon Barker (14. novembar 1975 -) je američki muzičar i producent, najpoznatiji kao bubnjar američkog pop punk benda Blink-182.

Biografija 
Rođen je u siromašnom kraju u Fontani. U svojoj četvrtoj godini dobiva na poklon prve bubnjeve, a u petoj časove iz bubnjeva i trompete.

Po završetku školovanja zarađivao je novac davajući privatne časove ili nastupajući u raznim grupama kao što su Feeble, The Suicide Machines und The Aquabats, pod imenom Baron Von Tito.

Kada je njegova grupa The Aquabats, zajedno sa grupom blink-182 1998. godine, krenuo na turneju kroz SAD, bubnjar, od blink-182 Scott Raynor, ih iznenadno napušta. Pošto je primio ponudu da tu veče zamijeni Raynora, morao je u roku od 2 sata da nauči svirati oko 20 pjesama. Pošto mu je to dobro pošlo za rukom, ponuđeno mu je da se na duže vrijeme priključi grupi, što je i prihvatio.

Poslije braka sa Melissom Kennedy, 2004. godine oženio se sa bivšom Miss SAD-a Shanaom Moakler, sa kojom već 2003. godine dobija sina Landona Ashera Barkera, a 2005. godine dolazi na svijet kćerka Alabama Luella Barker. Zajedno nastupaju u MTV reality show-u Meet The Barkers. U augustu 2006. godine razvodi se sa suprugom.

Poslije 7 godina nastupanja u grupi blink-182, 2005. godine grupa pravi "pauzu na neograničeno vrijeme".

Na turneji sa +44 u novembru 2006. godine, prilikom snimanja videa za When Your Heart Stops Beating, dolazi do nesreće pri kojoj Baker lomi jednu ruku. Ostatak turneje svira sa jednom rukom, a izostavljeni tonovi su kompjuterskom obradom dodavani.

Prilikom nastupa u Amsterdamu ponovo dolazi do loma iste ruke, poslije kojeg ga mijenja njegov prijatelj  Gil Sharon.

Izvori

Vanjske veze 

 
 
 Travis Barker at YouTube
 
 Cymbal configuration at Zildjian.com

Američki rock muzičari
Američki bubnjari
Američki tekstopisci
Američki muzički producenti